Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 669

42. Cikk A jelen Egyezmény módosítására irányuló rendelkezések PP-98 Bármelyik Tagállam javasolhatja a jelen Egyezmény módosítását. E javaslatnak a Meghatalmazottak Értekezletére kitűzött nyitó időpont előtt legkésőbb nyolc hónappal be kell érkeznie a főtitkárhoz, hogy biztosítani lehessen annak kellő időben történő közlését valamennyi Tagállammal, és megfontolását Tagállamok által. A főtitkár mihelyt lehetséges, de legkésőbb ez utóbbi időpont előtt hat hónappal továbbítja e javaslatot valamennyi Tagállamnak. PP-98 A fenti 519. pont szerint benyújtott módosítással kapcsolatos módosítási javaslatot azonban bármelyik Tagállam vagy annak küldöttsége a Meghatalmazottak Értekezletén is bármikor benyújthatja. A Meghatalmazottak Értekezlete Plenáris Ülésén a jelen Egyezménynek vagy módosításának a módosítására irányuló javaslat megtárgyalásához szükséges határozatképes létszám a Meghatalmazottak Értekezletére akkreditált küldöttségek számának több mint fele. Az elfogadáshoz a javasolt módosítás javasolt változtatását, valamint a módosított vagy nem módosított javaslat egészét a Plenáris Ülésen a Meghatalmazottak Értekezletére akkreditált és szavazati joggal rendelkező küldöttségek több mint felének jóvá kell hagynia. PP-98 PP-02 Ha a jelen cikk előző pontja - amely irányadónak tekintendő – másképp nem rendelkezik, az Egyesület értekezleteinek, közgyűléseinek és üléseinek Általános Szabályait kell alkalmazni. PP-98 A jelen Egyezmény Meghatalmazottak Értekezletén elfogadott módosításai a maguk egészében, egyetlen egységes módosító okmány formájában, az értekezlet által rögzített időpontban lépnek hatályba azon Tagállamok között, amelyek ezen időpont előtt letétbe helyezték a jelen Egyezményre és a módosító okmányra vonatkozó ratifikálási, elfogadó, jóváhagyó vagy csatlakozási okmányukat. Kizárt az ilyen módosító okmány csupán egy részének ratifikálása, elfogadása, jóváhagyása vagy a hozzá történő csatlakozás. A fenti 524. ponttól függetlenül a Meghatalmazottak Értekezlete úgy dönthet, hogy a jelen Egyezmény módosítása szükséges az Alapokmány módosításának megfelelő végrehajtásához. Ebben az esetben a jelen Egyezmény módosítása nem lép hatályba az Alapokmány módosításának hatálybalépése előtt. PP-98 A főtitkár értesíti valamennyi Tagállamot minden egyes ratifikálási, elfogadó, jóváhagyó vagy csatlakozási okmány letétbe helyezéséről. Bármely fenti módosító okmány hatálybalépése után a jelen Alapokmány 52. és

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes